Mesajul transmis de Florin Piersic de pe patul de spital, după ce i s-a făcut rău în timpul unui spectacol susținut la Cluj. Vestea că actorul a ajuns pe mâinile medicilor a stârnit îngrijorare printre fanii săi. Recent, maestrul a transmis un mesaj tuturor, prin care îi anunța că se simte bine.
Luni seară, Florin Piersic a ajuns în grija medicilor de la spitalul Militar din Cluj-Napoca, după ce s-a simțit rău în timpul unui spectacol. Doctorii i-au descoperit o infecție puternică la genunchi și l-au băgat de urgență în sala de operații. Simptomele au debutat de pe o zi pe alta și nimic nu prevestea ce avea să i se întâmple îndrăgitului actor.
Ulterior, actorul a fost mutat la Institutul Inimii din Cluj-Napoca! Conform informațiilor oferite de medici, el ar fi contactat o infecție nosocomială cât timp s-a aflat la spitalul militar din Cluj. Infecția actorului de la genunchi s-ar fi extins, provocând febră și frisoane, o accelerare a ritmului cardiac. Pentru că el deja avea un stimulator cardiac de câțiva ani, specialiștii au decis să-i facă investigații suplimentare. În prezent, starea lui este stabilă și nu este nevoie de transferarea la un al spital din străinătate.
Pentru a-și liniști fanii, Florin Piersic a transmis primul său mesaj, după ce a suferit intervenția chirurgicală la genunchi.
„Sunt bine, asta e cel mai important. Bine, în sensul în care… adică sunt sănătos și dumneavoastră vă doresc la fel”, a transmis Florin Piersic pentru Realitatea Plus.
Florin Piersic a fost operat la acelaşi genunchi la care mai suferise o intervenţie în 2019, scrie Observator.
În urmă cu 67 de ani, un tânăr din Cluj termina la Institutul de Artă Teatrală și Cinematografică „I.L.Caragiale” din București, iar pe cât de frumos spuneau toți că este, pe atât de talentat s-a dovedit a fi. Mulți s-au întrebat ce pensie are după atâția ani de urcat pe scenă. Marele Orfeu sau legendarul Mărgelatu, încasează de la stat suma de 2.000 de lei lunar, ca și pensie pentru cei peste 60 de ani de carieră.